Willy Ronis
Willy Ronis, 1910-2009, fransk fotograf. Willy Ronis fotograferede allerede fra 1936 til billedmagasinet Life og arbejdede fra 1945 som professionel fotograf, bl.a. tilknyttet billedbureauet Rapho.
Willy Ronis udviklede et socialt engageret fotografi, præget af poetisk hverdagsrealisme og søgen efter harmoni. Fra 1963 virkede han som lærer i Paris, Avignon og Aix-en-Provence.